ג'ון דיברתולומיאו

ג'ון דיברתולומיאו (באנגלית: John DiBartolomeo; נולד ב-20 ביוני 1991) הוא כדורסלן אמריקאי-ישראלי המשחק בעמדת הגארד במכבי תל אביב בה הוא מכהן כקפטן הקבוצה, ולאחר שהתאזרח גם בנבחרת ישראל. דיברתולומאו נולד בניו יורק שבארצות הברית, לאב קתולי-איטלקי, ולאם יהודייה ממוצא רוסי. משפחתו עברה לקונטיקט, שם גדל בשכונת וסטפורט. ג'ון דיברתולומיאו מתגורר כיום בעיר תל אביב יחד עם אשתו הישראלית, סתיו. בתקופתו במכללות, שיחק דיברתולומיאו במדי אוניברסיטת רוצ'סטר. באוגוסט 2013, לקראת עונת 2013/2014, חתם לשלוש שנים אצל סראגוסה מליגת ה-ACB, אך הושאל לפאלמה אייר אירופה, קבוצה מהליגה השלישית בספרד. בעונת 2013/2014 שיחק במדי פאלמה 33 משחקים והעמיד ממוצעים מרשימים של 15.1 נקודות, 2.6 ריבאונדים, 4.7 אסיסטים ו-1.5 חטיפות למשחק, והוביל את הקבוצה לעלייה לליגה השנייה, לראשונה בתולדותיה. דיברתולומיאו המשיך לשחק במדי אייר אירופה גם בעונת 2014/2015, וב-28 משחקים קלע בממוצע 11.3 נקודות, וכן חטף 1.6 פעמים וקטף 4.1 ריבאונדים למשחק. קבוצתו סיימה את העונה במקום השישי בליגה, ודיברתולומיאו אף נבחר פעם אחת לשחקן המצטיין של המחזור. ב-17 ביוני 2015 חתם לשנתיים במכבי חיפה מליגת העל הישראלית. בעונת 2015/2016 בליגת העל שיחק דיברתולומיאו 33 משחקים, ב-30 מתוכם עלה מן הספסל. ב-26.4 דקות למשחק קלע 9 נקודות, קלט 3 ריבאונדים, מסר 2.5 אסיסטים וחטף 2.5 פעמים בממוצע, מה שהציב אותו במקום החמישי בליגה בחטיפות. בפלייאוף כבר עלה ל-11.4 נקודות ו-5.2 ריבאונדים ב-27.4 דקות למשחק. קבוצתו סיימה את העונה הסדירה במקום השלישי בטבלה, אך הודחה כבר בסיבוב הראשון של הפלייאוף - רבע הגמר - על ידי מכבי ראשון לציון, שאף זכתה באותה עונה באליפות. בעונת 2016/2017 נבחר דיברתולומיאו לשחקן העונה בליגת העל. ב-21 ביוני 2017 חתם על חוזה לשלוש שנים במכבי תל אביב, וקיבל את המספר 12. זכה עם מכבי תל אביב בגביע ווינר לעונה 2017/18 והצטיין בטורניר. ב-22 בינואר 2018 מונה דיברתולומיאו לקפטן הקבוצה במקום איתי שגב אשר הודח מתפקידו. ב-13 ביוני 2019 הוביל דיברתולומיאו את מכבי תל אביב לזכייה באליפות המדינה בכדורסל, כשקלע 15 נקודות מהספסל ונבחר למצטיין הפיינל פור. ב-5 בדצמבר 2019 נפגע דיברתולומיאו במהלך משחק היורוליג נגד באיירן מינכן וסיים את העונה. ב-13 באוגוסט 2020 האריך חוזה במכבי תל אביב בשנתיים נוספות. ב-6 ביולי 2022 האריך את חוזהו בשנה נוספת. ב-15 ביולי 2024 האריך את חוזהו בשנתיים נוספות ב-13 באוגוסט 2018 זומן לראשונה לסגל נבחרת ישראל, במשבצת המתאזרח. כחודש לאחר מכן שיחק במשחקו הראשון עמה. מכבי תל אביב אליפויות (6): 2017/2018, 2018/2019, 2019/2020, 2020/2021, 2022/2023, 2023/2024 גביעי מדינה: 2020/2021 גביע ווינר סל (3): 2017/2018, 2020/2021, 2021/2022 הישגים אישיים מכבי חיפה שחקן העונה בליגת העל בכדורסל: (2017) חמישיית העונה בליגת העל (2017) מכבי תל אביב MVP גביע ווינר (2017) חמישיית העונה בליגת העל (2019) MVP פיינל פור ליגת העל בכדורסל (2019) מדיה וקבצים בנושא ג'ון דיברתולומיאו בוויקישיתוף פרופיל, באתר eurobasket פרופיל, באתר היורוליג דיברתולומיאו, באתר מנהלת ליגת העל הישראלית אור שקדי‏, ג'ון דיברתולומאו: "מרגש להתמודד מול שחקנים שפעם ראיתי רק בטלוויזיה", באתר וואלה, 24 בינואר 2016 דותן מלאך, ‏"יש לחץ במכבי, אבל השחקנים שמים אותו על עצמם", בעיתון מקור ראשון, 10 ביולי 2018 אריה ליבנת, ג'ון דיברתולומאו בראיון: "לא האמנתי שתהיה מדינה זרה שארגיש בה כל כך בנוח", באתר הארץ, 26 באפריל 2019 דותן מלאך, ‏"יש לחץ במכבי, אבל השחקנים שמים אותו על עצמם", בעיתון מקור ראשון, 10 ביולי 2018 "OPEN MIKE with Michael Roll: John DiBartolomeo". YouTube.com. 16 באוקטובר 2018. נבדק ב-1 באפריל 2019. {{cite news}}: (עזרה) אור שקדי‏, הגארד היהודי-אמריקאי ג'ון דיברתולומאו חתם לשנתיים במכבי חיפה, באתר וואלה, 17 ביוני 2015 ליגת העל: מכבי ראשון לציון ניצחה את מכבי חיפה והעפילה לפיינל פור, באתר וואלה, 1 ביוני 2016 ורד כהן‏, מכבי תל אביב: הרכז ג'ון דיברתולומאו חתם לשלוש שנים, באתר וואלה, 21 ביוני 2017 גביע ווינר: מכבי תל אביב ניצחה 60:86 את מכבי ראשון לציון, באתר וואלה, 3 באוקטובר 2017 דובי פיק, ‏איתי שגב הודח מתפקיד קפטן במכבי תל אביב, באתר ONE‏, 22 בינואר 2018 מצטיין הפיינל פור: ג'ון דיברתולומיאו, מנהלת ליגת העל בכדורסל, באתר יוטיוב, 13 ביוני 2019 אור שקדי‏, מכה למכבי תל אביב: ג'ון דיברתולומאו גמר את העונה, באתר וואלה, 6 בדצמבר 2019 סאשה ורגס, ‏‏דיברתולומאו האריך חוזה במכבי ת"א: "אסיר תודה", באתר ספורט1, 13 באוגוסט 2020 אור שקדי‏, מכבי תל אביב הודיעה: ג'ון דיברתולומאו ממשיך לעונה נוספת, באתר וואלה, 6 ביולי 2022